OpenLLM-France/wikimedia huggingface dataset:
# Pitiriasi

Una pitiriasi és una malaltia de la pell, caracteritzades per una descamació amb escates molt fines que recorden les pellofes del segó.
S'inclou en aquest terme:
* Pitiriasi alba
* Pitiriasi liquenoide crònica
* Pitiriasi liquenoide i varioliforme aguda
* Pitiriasi rosada
* Pitiriasi circinada i marginada de Vidal
* Pitiriasi rubra pilar
* Pitiriasi versicolor
* Caspa, històricament anomenada Pityriasis capitis
* Pitiriasi amiantàcia

## Referències

* ↑ Diccionari Enciclopèdic de Medicina
# Mlezi

Mlezi és un cràter sobre la superfície del planeta nan Ceres, situat amb el sistema de coordenades planetocèntriques a 78.4 ° de latitud nord i 234.1 ° de longitud est. Fa un diàmetre de 41.5 km. El nom va ser fet oficial per la UAI l'11 d'agost del 217 i fa referència a Mlezi, nom del déu Tilo com a donant d'aliments de la cultura dels tonga de Malawi i Zàmbia.

## Referències

* ↑ "Mlezi". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Lopian

Lopian (en francès Loupia) és un municipi del departament de l'Aude, a la regió d'Occitània.
# Louis Le Breton

Louis Le Breton (Douarnenez, 1818 – 1866) va ser un pintor francès que es va especialitzar en pintures de marina.
Le Breton va estudiar medicina i va prendre part al segon viatge de Dumont d'Urville a bord de l'Astrolabi. Després que va morir l'il·lustrador oficial, Le Breton el va substituir.
Des de 1847 es va dedicar exclusivament a representar temes de marina per a la Marina Nacional francesa.
# Llista de districtes d'Irlanda del Nord per població

Aquesta és la Llista dels districtes d'Irlanda del Nord per població.
| Rangle | Consell | Població | Títol |
| 1 | Belfast | 280,962 | Ciutat |
| 2 | Lisburn | 120,165 | Ciutat |
| 3 | Derry | 107,877 | Ciutat |
| 4 | Newry i Mourne | 99,480 | Districte |
| 5 | Craigavon | 93,023 | Borough |
| 6 | Newtownabbey | 85,139 | Borough |
| 7 | North Down | 79,900 | Borough |
| 8 | Ards | 78,937 | Borough |
| 9 | Down | 69,731 | Districte |
| 10 | Castlereagh | 67,242 | Borough |
| 11 | Ballymena | 64,044 | Borough |
| 12 | Fermanagh | 61,805 | Districte |
| 13 | Armagh | 59,349 | Ciutat i Districte |
| 14 | Coleraine | 59,067 | Borough |
| 15 | Dungannon i Tyrone Sud | 57,852 | Borough |
| 16 | Antrim | 53,428 | Borough |
| 17 | Omagh | 51,356 | Districte |
| 18 | Banbridge | 48,339 | Districte |
| 19 | Magherafelt | 45,038 | Districte |
| 20 | Strabane | 39,384 | Districte |
| 21 | Carrickfergus | 39,114 | Borough |
| 22 | Cookstown | 37,013 | Districte |
| 23 | Limavady | 33,536 | Borough |
| 24 | Larne | 32,180 | Borough |
| 25 | Ballymoney | 31,224 | Borough |
| 26 | Moyle | 17,050 | Districte |

## Vegeu també

* Divisió administrativa d'Irlanda del Nord
* Llista dels districtes d'Irlanda del Nord per àrea
# Lolo

«Lolo» té aquests significats:
* Lolo (CDP), concentració de població designada pel cens al comtat de Missoula a l'estat de Montana (EUA)
* Lolo (pel·lícula), comèdia francesa dirigida per Julie Delpy i estrenada l'any 2015
* Cecil Lolo (Khayelitsha, 1988 - Ciutat del Cap, 2015) futbolista sud-africà que jugava en la demarcació de defensa
* Província d'Ogooué-Lolo, província del Gabon amb capital a Koulamoutou
* Riu Lolo, riu que neix a Guinea (prop de Gnegneyadi a uns 5 km al sud-est de Ouossou) però corre la major part del seu curs per territori
# Loromontzey

Loromontzey és un municipi francès situat al departament de Meurthe i Mosel·la i a la regió del Gran Est. L'any 2007 tenia 90 habitants.

## Demografia
### Població

El 2007 la població de fet de Loromontzey era de 90 persones. Hi havia 29 famílies, de les quals 8 eren unipersonals (8 homes vivint sols), 4 parelles sense fills, 13 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 35 eren l'habitatge principal de la família, 5 eren segones residències i 7 estaven desocupats. 45 eren cases i 2 eren apartaments. Dels 35 habitatges principals, 32 estaven ocupats pels seus propietaris i 3 estaven llogats i ocupats pels llogaters; 1 tenia una cambra, 1 en tenia tres, 5 en tenien quatre i 27 en tenien cinc o més. 28 habitatges disposaven pel capbaix d'una plaça de pàrquing. A 17 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Loromontzey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 8 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 12 | 35 a 39 | 0 |
| 4 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 56 persones, 38 eren actives i 18 eren inactives. De les 38 persones actives 32 estaven ocupades (19 homes i 13 dones) i 6 estaven aturades (2 homes i 4 dones). De les 18 persones inactives 8 estaven jubilades, 6 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció i 2 d'empreses de serveis.
L'únic servei als particulars que hi havia el 2009 era una fusteria.
L'any 2000 a Loromontzey hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Loromontzey a l'INSEE.
* Évolution et structure de la population Fitxa amb el detall de dades de Loromontzey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Los Cerrillos

Los Cerrillos és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 229 habitants.

## Demografia

Segons el cens del 2000, Los Cerrillos tenia 229 habitants, 111 habitatges, i 59 famílies. La densitat de població era de 63,6 habitants per km².
Dels 111 habitatges en un 21,6% hi vivien nens de menys de 18 anys, en un 42,3% hi vivien parelles casades, en un 7,2% dones solteres, i en un 46,8% no eren unitats familiars. En el 41,4% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,83.
Per edats la població es repartia de la següent manera: un 17,9% tenia menys de 18 anys, un 2,2% entre 18 i 24, un 31,9% entre 25 i 44, un 33,2% de 45 a 60 i un 14,8% 65 anys o més.
L'edat mediana era de 44 anys. Per cada 100 dones de 18 o més anys hi havia 106,6 homes.
La renda mediana per habitatge era de 13.661 $ i la renda mediana per família de 31.161 $. Els homes tenien una renda mediana de 30.446 $ mentre que les dones 31.250 $. La renda per capita de la població era de 14.215 $. Aproximadament el 25,9% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Los Cerrillos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Los Cerrillos». American Fact Finder. Oficina del Cens dels Estats Units, 12-01-2010.
# Los Clots (Biscarri)

Los Clots és un paratge del terme municipal d'Isona i Conca Dellà, a l'antic terme de Benavent de Tremp.
El lloc és al sud-oest de Biscarri, a ponent de la carretera C-1412b i a llevant de Covet. És al voltant de la masia de Cal Rat.

## Enllaços externs

* Institut Cartogràfic de Catalunya
# MSV Duisburg (femení)

El MSV Duisburg femení es un equip femení de futbol alemany de la ciutat de Duisburg, en estar de Rin del Nord-Westfàlia. Va ser fundat al 2013 quan el FCR Duisburg va esdevenir la secció femenina del MSV Duisburg. És un dels quatre equips alemanys que han guanyat la Lliga de Campions femenina, però actualment juga a la Segona Bundesliga.

## Planter 2016-17

| Porteres | Defenses | Centrecampistes | Davanteres |
| Anna Sarah Deinert Michelle Kämper Lena Nuding Ricarda Rumohr — — — — — — | Sandra Betschart Julia Debitzki Frauke Fleischer Alice Hellfeier Virginia Kirchberger Rahel Kiwic Julide Mirvan Petra Mitter Kathleen Radtke Isabel Schenk | Linda Bresonik Michelle Büning Anna Sophie Fliege Melissa Kess Sofia Nati Zsofia Racz Danica Wu — — — | Lee Falkon Nicole Munzert Yuna Segawa Stephanie Weichelt Alina Witt Yvonne Zielinski — — — — |

## Històric
### Palmarès

* 1 Lliga de Campions de la UEFA
** 08/09
* 1 Lligues d'Alemanya
** 99/00
* 3 Copes d'Alemanya
** 97/98 - 08/09 - 09/10

### Trajectòria

Lliga de Campions de la UEFA :
| Edició | | 1ª Fase previa ¹ | 2ª Fase previa ¹ | Quarts de final | Semifinals | Final |
| 08/09 | | | Llevant UE | 1.FFC Frankfurt | Olympique Lió | Zvezda Perm |
| Edició | Fase previa ¹ | Setzens de final | Vuitens de final | Quarts de final | Semifinals | Final |
| 09/10 | | Universitet Vitebsk | Linköpings FC | Arsenal FC | Turbine Potsdam |
| 10/11 | Glasgow City | SShVSM Almaty | Fortuna Hjørring | Everton FC | Turbine Potsdam |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.
Lliga alemanya :
| | 80/81 | 81/82 | 82/83 | 83/84 | 84/85 | 85/86 | 86/87 | 87/88 | 88/89 | 89/90 | 90/91 | 91/92 | 92/93 | 93/94 | 94/95 | 95/96 | 96/97 | 97/98 | 08/99 | 99/00 |
| Bundesliga | | | | | | | | | | | | | | A-8 | 3 | A-3 | 2 | 3 | 2 | 1 |
| 2. Bundesliga | | | | | | | | | | | 6 | 2 | 1 |
| | 00/01 | 01/02 | 02/03 | 03/04 | 04/05 | 05/06 | 06/07 | 07/08 | 08/09 | 09/10 | 10/11 | 11/12 | 12/13 | 13/14 | 14/15 | 15/16 |
| Bundesliga | 3 | 3 | 3 | 4 | 2 | 2 | 2 | 2 | 3 | 2 | 3 | 4 | 9 | 10 | 11 | |
| 2. Bundesliga | | | | | | | | | | | | | | | | A-1 |

## Enllaços externs

* Web oficial del club
# MSV

MSV té els següents significats:
* Moviment Som Veneçuela, partit polític de Veneçuela
* MSV Duisburg (de l'acrònim en alemany Meidericher SpielVerein), club de futbol de la ciutat de Duisburg, a Alemanya
* MSV Eintracht Frankfurt (de l'acrònim en alemany Märkischer SportVerein), club de futbol de la ciutat de Frankfurt de l'Oder, a Alemanya
* MotorSport Vision, empresa organitzadora d'esdeveniments d'automobilisme del Regne Unit
* Mixtos Super Veterans, categoria dins de l'esport del rogaining
* mSv també és l'abreviatura del microsievert, unitat de mesura de la radiació absorbida per un organisme viu
# Mamerc Emili Escaure

Mamerc Emili Escaure (en llatí: Marmercus Aemilius Scaurus), fill de Marc Emili Escaure, va ser un senador romà que destacà per la seva activitat com a orador i poeta tràgic, i també pel seu caràcter controvertit.
Era senador quan Tiberi va pujar al tron l'any 14 i es va fer sospitós a l'emperador per alguns dels seus discursos. L'any 21 va acusar Domici Corbuló i el 22 a Silà. L'any 32 ell mateix va ser acusat de majestas (traïció) però Tiberi va aturar el procediment. Aviat va ser altre cop acusat de màgia i d'adulteri, l'any 34, per Servili i Corneli Tusc però en realitat per una crítica a l'emperador en una de les seves tragèdies (intitulada Atreu). Per suggeriment de la seva dona Sèxtia es van suïcidar junts. Tàcit i Sèneca li donen rang consular, però no apareix als Fasti. Abans d'estar casat amb Sèxtia va tenir una dona de nom Lèpida amb la que va tenir una filla, i més tard es va casar amb la vídua del germà de Lèpida.

## Referències

* ↑ Dyck, Andrew R. Marcus Tullius Cicero: Speeches on Behalf of Marcus Fonteius and Marcus Aemilius Scaurus: Translated with Introduction and Commentary (en anglès). Oxford University Press, 2012, p.90-91. ISBN 0199590052.
* ↑ Smith, William. «Mamercus Aemilius Scaurus». A: Dictionary of Greek and Roman Biography and Mythology, 1870.
# Mamerc de Catana

Mamerc (en llatí Mamercus, en grec antic Μάμερκος) fou tirà de Catana, càrrec que ocupava quan Timoleó va desembarcar a Sicília l'any 344 aC. Sembla que era d'origen suditalià i havia assolit la tirania com a comandant de mercenaris.
Segons Plutarc, era un home guerrer que posseïa una gran riquesa. Després de la derrota d'Hicetes I a Adranum davant Timoleó, Mamerc es va aliar amb el vencedor. Quan Timoleó es va fer amo de Siracusa i va derrotar els cartaginesos a la gran batalla de Crimissos el 339 aC, Mamerc va començar a témer que podia ser el proper, i es va aliar a Hicetes I (ara Hicetes de Leontins) i els cartaginesos; inicialment van obtenir algun èxit i van derrotar a un petit exèrcit mercenari siracusà, però després Timoleó va derrotar Hicetes i aviat el va capturar; tot seguit Timoleó va marxar contra Catana i Mamerc va sortir a fer-li front però en va sortir derrotat; els cartaginesos van fer un tractat de pau amb el líder siracusà.
Mamerc es va veure així sense aliats i va fugir a Messana, on es va refugiar amb el tirà Hipó. Timoleó el va seguir i va assetjar Messana per terra i per mar. Hipó va fugir i Mamerc finalment es va rendir, a canvi d'un judici regular, però una vegada presoner va ser conduït davant de l'assemblea del poble que el va condemnar a mort com un criminal vulgar.
Plutarc afegeix que Mamerc s'enorgullia de la seva habilitat poètica, però els dos versos que va conservar no ho mostren pas.

## Referències

* ↑ Mamercus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 911
# Mamerc Emili Mamercí (cònsol)

Mamerc Emili Mamercí (llatí: Mamercus Aemilius Mam. F. M. N. Mamercinus) va ser un magistrat romà. Formava part de la gens Emília, i de la branca dels Mamerc. Era fill del tribú amb potestat consolar del 438 aC Mamerc Emili Mamercí.
Va ser censor l'any 418 aC, cònsol el 410 aC amb Gai Valeri Potit Volús i també va ser tres vegades tribú amb poder consolar el 405 aC, el 403 aC i el 401 aC.

## Referències

* ↑ Titus Livi. Ab Urbe Condita IV,53,61; V,1,10
* Luci Emili Mamerc, cònsol el 484, el 478 i el 473 aEC ;
** Tiberi Emili Mamerc, fils de l'anterior, cònsol en el 470 i el 467 aEC ;
* Mamerc Emili Mamercí (tribú), tribú consular en el 438 aEC, i dictador en el 437, 434 i 426 aEC ;
** Mamerc Emili Mamercí (cònsol), fill de l'anterior, censor el 418 aEC, cònsol en el 410 aEC i tribú consular en el 405, el 403 i el 401 aEC ;
** Luci Emili Mamercí (tribú), germà de l'anterior, tribú consular en el 391, el 389, el 387, el 383, el 382 i 377 aEC ;
*** Luci Emili Mamercí (cònsol), fill de l'anterior, cònsol en el 366 i el 363 aEC ;
**** Luci Emili Mamercí Privernes, fill de l'anterior, cònsol en el 341 i en el 329 aEC, dictador en el 335 i en el 316 aEC ;
* Gai Emili Mamercí, tribú consular en el 394 i el 391 aEC ;
* Luci Emili Mamercí (mestre de la cavalleria), mestre de la cavalleria en el 352 aEC ;
* Tiberi Emili Mamercí, cònsol en el 339 aEC
# Luboržakita

La luboržakita és un mineral de la classe dels sulfurs que pertany al grup de la pavonita. Rep el nom en honor de Lubor Žák (29 de juliol de 1925, Praga, Txecoslovàquia - 6 d'agost de 2008, Praga, República Txeca), destacat mineralogista i cristal·lògraf, i professor del Departament de Mineralogia, Geoquímica i Cristal·lografia de la Universitat Charles de Praga.

## Característiques

La luboržakita és una sulfosal de fórmula química Mn₂AsSbS₅. Cristal·litza en el sistema monoclínic. La seva duresa a l'escala de Mohs oscil·la entre 4 i 4,5. És químicament semblant a la menchettiïta i a l'oyonita, així com a la clerita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5498/1.

## Formació i jaciments

Va ser descoberta a Rússia, concretament al dipòsit de Vorontsovskoe, situat a Turinsk, dins l'anomenat jaciment de Turinsk-Auerbakovsk (raion de Serov, óblast de Sverdlovsk), on es troba en forma de cristalls prismàtics llargs de fins a 70 x 20 μm, i com a grans anèdrics de la mateixa mida incrustats en matriu de dolomita rica en Mn i en calcita que conté Mn. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Luboržákite» (en anglès). Mindat. [Consulta: 15 agost 2021].
# José María González Santos

José María González Santos, conegut popularment com a Kichi (pronunciació local [ˈkiʃi]) (Rotterdam, 22 de setembre de 1975) és un polític andalús, actual alcalde de Cadis i líder de la formació Adelante Andalucía en la ciutat de Cadis. Va ser investit alcalde el 13 de juny de 2015 rellevant a la històrica dirigent conservadora Teófila Martínez que duia més de vint anys en el poder.

## Biografia

Encara que va néixer a la ciutat neerlandesa de Rotterdam, en el si d'una família d'emigrants andalusos, es va establir amb la seva família a Cadis als quatre anys. És llicenciat en Geografia i Història per la Universitat de Cadis.
José María González és bastant conegut en les agrupacions del carnestoltes gadità, en ser component de la comparsa "Jesús Bienvenido" des dels seus inicis. El 27 de març és escollit per majoria. El 25 de maig queda segon en les eleccions municipals a Cadis, però amb el suport de PSOE-A i Guanyem Cadis (que incloïa a IU i Equo) va ser investit alcalde de la ciutat el 13 de juny de 2015. A les eleccions municipals de 2019, va tornar a guanyar les eleccions amb majoria absoluta.
El 2017 com a alcalde de Cadis donà la Medalla d'Or a la Verge del Rosari, patrona de la ciutat. Pablo Iglesias defengué la decisió.

## Referències

* ↑ El profesor de Historia que hace Historia
* ↑ Diario de Cádiz. «José María González 'Kichi' ya es alcalde de Cádiz».
* ↑ 19 cosas que no sabías de José María González 'Kichi'
* ↑ Diario Sur. «José María González Santos, candidato a alcaldía de Cádiz por Podemos». Arxivat de l'original el 2015-06-16. [Consulta: 1r novembre 2015].
* ↑ «José María González, «Kichi», nuevo alcalde de Cádiz». ABC, 2015 [Consulta: 9 juny 2017].
* ↑ Jiménez, Francisco J. «El Ayuntamiento de Cádiz concede la Medalla de Oro a la Virgen del Rosario por el "componente popular"». Eldiario.es, 2017 [Consulta: 9 juny 2017].
* ↑ «Pablo Iglesias defiende que Kichi haya dado una medalla a la Virgen de Cádiz porque "lo ha manejado de forma muy laica"». Eldiario.es, 2017 [Consulta: 9 juny 2017].
# Malpica de Bergantiños

Malpica de Bergantiños és un municipi de la província de la Corunya a Galícia. Pertany a la Comarca de Bergantiños.

## Parròquies

* Barizo (San Pedro)
* Buño (Santo Estevo)
* Cambre (San Martiño)
* Cerqueda (San Cristovo)
* Leiloio (Santa María)
* Malpica de Bergantiños (San Xulián)
* Mens (Santiago)
* Vilanova de Santiso (San Tirso)

## Història

Malpica apareix citada documentalment en el segle xiii, com a lloc pertanyent a la senyoria de l'arquebisbe de Santiago de Compostel·la. En el segle xv, Sancho de Ulloa, comte de Monterrei la incorpora als seus dominis. A principis del XVII l'activitat econòmica fonamental era la pesca de balenes, en col·laboració amb mariners cántabres i bascos.
Decaiguda la pesca de la balena, va anar fins a l'actualitat port de pesca litoral, durant molt temps per a les fàbriques de conserva i salament, avui desaparegudes d'aquesta comarca.
# Morihiro Saito

Morihiro Saito (31 de març de 1928 - 13 de maig de 2002) fou un professor japonès d'aikido, alumne directe d'O Sensei juntament amb Tadashi Abe, Hikitsuchi Michio i Nobuyoshi Tamura.
Va començar a practicar aikido amb el fundador Morihei Ueshiba (també anomenat O-Sensei), a Iwama el 1946 després d'haver practicat kendo, judo i karate, i va viure de forma permanent al costat del dojo fins a la mort d'O Sensei (1969), passant després a ser-ne el responsable fins a la seva pròpia mort.

## Alumnes destacats

* Ulf Evenas
* Paolo Corallini
* Patricia Hendriks
* Tristao da Cunha
* Hitohiro Saito
* Daniel Toutain

## Referències

* 1 2 Mitsugi, Saotome. Aikido and the Harmony of Nature (en anglès). Shambhala Publications, 2013. ISBN 0834825848.

## Enllaços externs

* Aikido Journal
* Enciclopedia de l'Aikido Arxivat 2007-10-10 a Wayback Machine.
# Llau del Toll

La llau del Toll és una llau del terme municipal de Castell de Mur, dins de l'antic terme de Mur, al Pallars Jussà, en terres de Vilamolat de Mur.
Es forma al vessant nord del Serrat Rodó, des d'on davalla cap al nord-est, passa a ponent del Planell de Petit, on hi ha la Font del Segalar, discorre entre la Solaneta -ponent- i les Boïgues de Petit -llevant-, després dels quals rep per la dreta lo Torrentill, a prop i a ponent del poble de Vilamolat de Mur. Deixa a llevant los Pous de Miret i la Bancalada de Josep, i al cap d'una mica troba la Font del Toll. Al cap de poc passa entre lo Carant del Duc -ponent- i la Roureda de Josep -llevant-, i després deixa a la dreta el Carant del Duc. Tot seguit s'aboca en el barranc de Sant Gregori a ponent de la capella de Sant Gregori.

## Enllaços externs

* Institut Cartogràfic de Catalunya; cal fer dos passos d'aproximació
# Pitireu

Pitireu (en grec antic Πιτυρεύς), va ser, segons la mitologia grega, un rei d'Epidaure, al Peloponès, descendent d'Ió.
Quan els heràclides van conquerir el Peloponès i es van repartir el territori, Deifontes va esdevenir rei d'Argos per haver-se casat amb Hirneto, una filla de Temen. Quan Deifontes va ser desterrat, Pitireu li va cedir el seu regne sense lluita, i se n'anà a Atenes amb la seva gent. Un fill seu, Procles, va conduir una colònia jònica d'Epidaure a Samos.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 442. ISBN 9788496061972.